Subvertising

Subvertising eller adbusting, forfalsker, endrer eller parodierer reklameplakater som en kritisk eller sosial kommentar. Adbusting er en type aktivisme som undergraver reklame og merkenavn ved å vri på budskapet. Subvertising er et engelsk lånord sammensatt av subvert («undergrave») og advertising («annonsere»). Former for undergravende reklame fremkommer for eksempel ved å forandre kjente logoer, uttrykk og symboler, slik at de blir tillagt et nytt og ofte overraskende budskap.

Adbusting er et engelsk lånord sammensatt av forstavelsen ad- («annonsering») og adverbet busting, («ta bort» eller «viske vekk»). Utsagnet «AP bygger landet» blir eksempelvis ved å endre b til sk noe ganske annet: «AP skygger landet». I noen tilfeller i Norge har utendørs reklame blitt erstattet med alternative budskap. Adbusters er også navnet på en gruppe eller et nettverk som driver slike aksjoner. I 2004 ble monolitten i Frognerparken sprayet med maling slik at en av figurene ble svart.

 Satirisk humor 
Firmalogoer og informasjonsskilt er ment å gi gjenkjennelse, veiledning og positive assosiasjoner til virksomheten, men kan ved mindre endringer gi humoristiske kommentarer, latterliggjøre, og stikk motsatte budskap. Subvertising kan altså virke tankevekkende og divergerende følelser fra hva som var den opprinnelige hensikten.

En veiledende plakat om hvor en kan finne handlevogner, forstås gjerne som en opplysende, hjelpende hånd til det kunden søker etter for å tilegne seg butikkens vareutvalg. Blir derimot kunden fremstilt som hodeløs i møtet med forretningen, vil straks en kritisk distanse til rollen frembyder – kjøper være etablert.

 Politisk budskap 
I politikken er ofte partienes logodesign; Ap, H, FrP, SP, KrF, SV, osv., gjenstand for karikaturtegnernes fantasifulle endringer. Således Aftenpostens avistegner Inge Grødums harselas over navnet Fremskrittspartiet da det våren 2011 dukket opp nye sexskandaler innenfor toppledelsen. Tegneren valgte ved den anledning å fokusere på den problematiske stavelsen -skritt- i partinavnet.
miniatyr|300x300pk|Valgplakat for det tyske sosialdemokratiske parti (SPD) i 2005: Ordene: «Wir stehen für soziale Gerechtigkeit. Aber wofür stehen die anderen?» er endret til: «… sozialen Abbau. Aber dafür stehen die anderen auch!» Det vil si at originaltekstens «Vi står for sosial rettferdighet.» er gjort om til «… sosial degradering.» Vedrørede spørsmålet «Men hva står de andre for?» er det blitt slått fast at «Men det står de andre også for.»

 «Monopolkapitalens superdrikk» 
miniatyr|Et Coca-Cola-skilt overmalt med deres eget oppsett, men tilføyd teksten «go home», indikerer at produktet er en uønsket gjest.
Endring av kjente merkevarelogoer assosieres gjerne med andre, mindre hyggelige parametre. Coca-Cola Company er kanskje det konsernet som oftest opplever å bli hengt ut, og gjerne etter følgende formular:
Coca-Cola
+ USA-imperialisme (go home)
= Kapitalistisk råskap og utnyttelse.

Et eksempel er logoen hvor konsernets velkjente skriftype er brukt til å endre «Coca-Cola» til «Capitalisme», et uttrykk for at produktet først og fremst håver inn store penger. En annen variant har nyttiggjort seg den røde bakgrunnsfargen og den berømte, oransje kurven, samtidig som budskapet er endret til «GO HOME», en syrlig kommentar til konsernets verdensomspennende virksomhet.
 Referanser 

 Eksterne lenker 


Kategori:Kunst